વધુમાં જણાવ્‍યું હતું કે, ચાલુ ખરીફ સીઝનમાં અત્‍યંત ઓછા અને અનિયમિત વરસાદને કારણે અને કયાંક અતિવૃષ્ટિને કારણે ગુજરાતમાં 70% કરતાં વધુ વિસ્‍તારમાં ખેડૂતોનો સંપૂર્ણ પાક નિષ્‍ફળ ગયો છે અને ખેડૂતોને ભારે મોટી નુકસાની સહન કરવી પડી છે. બે-ત્રણ વખતના વાવેતર પછી ઓછા-અનિયમિત વરસાદ અને અતિવૃષ્ટિના કારણે ગુજરાતમાં મહત્તમ તાલુકાઓમાં ઉભો પાક નાશ પામ્‍યો છે. જમીન ધોવાણ, પાક ધોવાણ, ઘર અને ઘરવખરીને થયેલ નુકસાનની સહાય સહિતની સુવિધાઓ ઉપલબ્‍ધ કરાવવામાં ભાજપ સરકાર નિષ્‍ફળ નીવડી છે. એકસાથે વરસેલો વરસાદ, પછી કયાંક તબક્કાવાર જે ઉભા પાકોને બચાવવા માટેવરસાદની જરૂર હતી ત્‍યારે તળમાં પાણી હોવા છતાં ઓછી અને અનિયમિત વીજળી મળવાને કારણે સિંચાઈના પાણીથી પાક બચાવવામાં ખેડૂત નિષ્‍ફળ નીવડયા છે. ચાલુ વર્ષે કપાસ અને મગફળી સહિત જે ગુજરાતના મુખ્‍ય પાક અને અન્‍ય ગૌણ પાકોનું ઉત્‍પાાદન નહીંવત થવાની શકયતા છે. ખેડૂતોનો સંપૂર્ણ પાક નિષ્‍ફ ળ નીવડયો છે ત્‍યારે ફરજીયાત પ્રિમિયમ વસુલનારી ભાજપ સરકાર પાક વીમો ચૂકવવામાં નિષ્‍ફળ નીવડી છે. પાક વીમો મેળવવા માટે કયાંક સામાન્‍ય ખેડૂતોને ધિંગાણું કરવું પડે, ન્‍યાયપાલિકાના દરવાજા ખખડાવવા પડે તેવી પરિસ્‍થિતિનો સામનો આજે જગતનો તાત કરી રહયો છે.